Křiwotrubka

Křiwotrubka (Anchusa arvensis, syn.: Lycopsis arvensis) je rostlina ze swójby wódrakowych rostlinow (Boraginaceae). 

 Wopis 
Křiwotrubka je jednolětna, zelišćowa, kałata seršćata rostlina, kotraž docpěwa wysokosć wot 20 hač do 40 (60) cm. Rostlina njese proste, na sukach sedźace seršćikowe kosmy.

 Łopjena 
Lisćowe łopjena su wopušate zubate. Jich kroma je žołmičkata.

 Kćenja 
Kćěje wot meje hač do septembra. Kćenja su swětłomódre z běłej, kolenojće zhibnjenej trubjałku, kotrejež zachod njese pjeć běłych, kosmatych šupiznow. Wone docpěwaja šěrokosć wot pjeć hač do sydom milimetrow a steja w łopjenjowatym kwětnistwje. Před rozkćěwom kwětnistwa su k jednomu bokej wobroćace.

 Stejnišćo 
Rosće na rolach, na winicach a na pustych płoninach. Preferuje wutkate, zwjetša małowapnite pódy.

 Nóžki 

 Žórło 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 214 

 Eksterne wotkazy 

 atlas-roslin.pl 
 USDA plants database 
 Flora von Österreich 

Kategorija:Wódrakowe rostliny
Kategorija:Škitane rostliny